OpenLLM-France/wikimedia huggingface dataset:
# Josu Hernáez

Josu Hernáez Lopetegi (Durango, Bizkaia, 1985eko uztailaren 4a) euskal herritar futbolari ohia da. erdilari lanetan aritzen zen.

## Estatistikak

2019ko Maiatzak 2an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Cultural Durango | 3. | 2004/05 | - | - | - | - | - | - | - | - | - | - | - | - |
| Cultural Durango | 2.B | 2005/06 | 24 | 0 | - | - | - | - | - | - | - | - | 24 | 0 |
| Cultural Durango | Denera | Denera | 24 | 0 | - | - | - | - | - | - | - | - | 24 | 0 |
| Eibar | 2.B | 2006/07 | 9 | 0 | 1 | 0 | - | - | - | - | - | - | 10 | 0 |
| Eibar | Denera | Denera | 9 | 0 | 1 | 0 | - | - | - | - | - | - | 10 | 0 |
| Bilbao Athletic | 2.B | 2007/08 | 4 | 0 | - | - | - | - | - | - | - | - | 4 | 0 |
| Bilbao Athletic | Denera | Denera | 4 | 0 | - | - | - | - | - | - | - | - | 4 | 0 |
| Deportivo Aragon | 3. | 2007/08 | 16 | 3 | - | - | - | - | - | - | - | - | 16 | 3 |
| Deportivo Aragon | 3. | 2008/09 | 0 | 0 | - | - | - | - | - | - | - | - | 0 | 0 |
| Deportivo Aragon | Denera | Denera | 16 | 3 | - | - | - | - | - | - | - | - | 16 | 3 |
| Sestao River | 2.B | 2009/10 | 8 | 0 | - | - | - | - | - | - | - | - | 8 | 0 |
| Sestao River | 3. | 2010/11 | 31 | 2 | - | - | - | - | - | - | - | - | 31 | 2 |
| Sestao River | 2.B | 2011/12 | 36 | 3 | - | - | - | - | - | - | - | - | 36 | 3 |
| Sestao River | 2.B | 2012/13 | 34 | 7 | - | - | - | - | - | - | - | - | 34 | 7 |
| Sestao River | 2.B | 2013/14 | 41 | 7 | - | - | - | - | - | - | - | - | 41 | 7 |
| Sestao River | 2.B | 2014/15 | 1 | 0 | 0 | 0 | - | - | - | - | - | - | 1 | 0 |
| Sestao River | Denera | Denera | 151 | 19 | 0 | 0 | - | - | - | - | - | - | 151 | 19 |
| Mirandes | 2. | 2014/15 | 5 | 0 | 2 | 0 | - | - | - | - | - | - | 7 | 0 |
| Mirandes | 2. | 2015/16 | 0 | 0 | 0 | 0 | - | - | - | - | - | - | 0 | 0 |
| Mirandes | Denera | Denera | 5 | 0 | 2 | 0 | - | - | - | - | - | - | 7 | 0 |
| Real Union | 2.B | 2016/17 | 24 | 0 | 1 | 0 | - | - | - | - | - | - | 25 | 0 |
| Real Union | 2.B | 2017/18 | 14 | 1 | 0 | 0 | - | - | - | - | - | - | 14 | 1 |
| Real Union | Denera | Denera | 38 | 1 | 1 | 0 | - | - | - | - | - | - | 39 | 1 |
| Ibilbide osoan | Ibilbide osoan | Ibilbide osoan | 247 | 23 | 4 | 0 | - | - | - | - | - | - | 251 | 23 |

## Erreferentziak

* ↑ (Gaztelaniaz) «Josu | Jugador: Centrocampista | Athletic Club Website Oficial» www.athletic-club.eus (Noiz kontsultatua: 2024-03-07).

## Kanpo estekak

* Fitxa - www.athletic-club.eus
* Datuak: Q18044067
# Josu Isasi

Josu Isasi Flores (Aiara, 1974ko azaroaren 2a-) arabar txirrindulari ohia da.

## Palmaresa

1995
* Oñati Saria
* Leintz Bailarari Itzulia
1998
* San Martin Proba
* San Lorenzo Saria
* Aiara Zirkuitua
* Sollube Zirkuitua
* 3. Ermuan
1999
* 2. Olazagutia Sarian

## Kanpo estekak

* Datuak: Q121911132
# Josu Imanol Unanue

Josu Imanol Unanue Astoreka (Bermeo, Bizkaia, 1958ko uztailaren 1a - idem, 2023ko abenduaren 15a) HIESaren aurkako eta ezker abertzaleko militantea izan zen.

## Bizitza

Josu Imanol Unanue Astoreka Bermeon jaio zen, arrantza eta kontserba industrian aritzen zen familia batean. Matrizegintza, injekzioa eta trokelgintza ikasi zuen Arrasaten, eta gero Fagor Garagarza eta Alecoop kooperatibetan hasi zen lanean.
Urte batzuetan, koipeztatzaile eta makinista gisa aritu zen atunontzietan. Itsasoan lanean ari zela, Mekanika ikasten eta Hotzeko Teknikari titulua lortzen ere aritu zen.
Itsasoan izandako esperientziaren ondoren, 1985ean, 25 urte zituela, GIB birusa hartu zuen eta bi urteko bizi-itxaropena eman zioten. Ordutik, aktiboki sartu zen gaixotasun horren aurka borrokatzeko hainbat ekimenetan, HIESaren aurkako herritar-taldeekin lankidetzan. 1988an, Txo-Hiesaren elkartea sortu zuen eta 1992an, T-4 kolektiboaren prestakuntzan ere funtsezko zeregina bete zuen, sortzaileetako bat izanik. Dibulgazio-lan nabarmena egin zuen hitzaldien bidez eta artikulugile gisa.
2000. urtean, Gernikako Lanbide Hastapena zentroan hasi zen lanean, eta LAB sindikatuko ordezkari sindikala izan zen. 2011n, politika instituzionalera egin zuen salto, Bermeoko udal-hauteskundeetan Bilduren hauteskunde-zerrendako kide izanik, eta zinegotzi eta alkateorde lanak egin zituen. Zeregin horretan, ardurak izan zituen Gizarte Ongizate, Euskara, Partaidetza, Zerbitzu Saiala eta Udal Langileekiko Harremanen Udal Patronatuan. 2014an, EH Bildu koalizio abertzaleak Bizkaiko ahaldun nagusigai aurkeztu zuen eta legealdi hartan batzarkide eta taldeko bozeramaile izan zen.

## Erreferentziak

* ↑ «Mezua zen guk besteak jagon behar genituela, ez geure burua», Berria, 2022-04-01.
* ↑ «Josu Imanoli 2 urteko bizi itxaropena eman zioten duela 25 urte GIBa antzeman ziotenean», EITB, 2022-12-01.
* ↑ (Gaztelaniaz) «Tengo diarios de compañeros que fallecieron de sida. Me gustaría poder dárselos a sus hijos», Deia.
* ↑ Josu Imanol Unanue Astorekaren artikuluak Naiz-en, Naiz
* ↑ (Gaztelaniaz) «Aitziber Ibaibarriaga y Josu Unanue, cabezas de lista de EH Bildu en Bilbo y Bizkaia», Naiz, 2022-12-01.

## Kanpo estekak

* Datuak: Q124472089
# Josu Ibarbia

Josu Ibarbia Perurena (Ibarra, Gipuzkoa, 1995eko maiatzaren 9a-) gipuzkoar futbolaria da, batez ere eskuin atzelaria. Portugaleten jokatzen du.

## Ibilbidea

Uzturpe Ikastolan hasi zen futbolean zazpi urte zituela. Tolosan egin zuen kimuetako bigarren urtea eta Errealekin hainbat txapelketa jokatu zituen. Errealaren haurra mailetara pasa zen eta handik aurrera Errealean egon da. 2014/2015 denboraldian gazte mailetatik Sansera igo eta Real Uniónera laga zuten. 2015eko maiatzean kontratua 2017 arte luzatu zuen errealarekin.

## Ibilbide profesionala

2020eko maiatzak 8an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Real Union | 2.B | 2014/15 | 10 | 0 | - | - | - | - | - | - | | | - | - | 10 | 0 |
| Real Union | Denera | Denera | 10 | 0 | - | - | - | - | - | - | | | - | - | 10 | 0 |
| Sanse | 2.B | 2015/16 | 32 | 1 | - | - | - | - | - | - | | | - | - | 32 | 1 |
| Sanse | 2.B | 2016/17 | 22 | 0 | - | - | - | - | - | - | | | - | - | 22 | 0 |
| Sanse | Denera | Denera | 54 | 1 | - | - | - | - | - | - | | | - | - | 54 | 1 |
| Melilla | 2.B | 2017/18 | 13 | 0 | 1 | 0 | - | - | - | - | | | - | - | 14 | 0 |
| Melilla | Denera | Denera | 13 | 0 | 1 | 0 | - | - | - | - | | | - | - | 14 | 0 |
| Amorebieta | 2.B | 2018/19 | 30 | 1 | - | - | - | - | - | - | | | - | - | 30 | 1 |
| Amorebieta | Denera | Denera | 30 | 1 | - | - | - | - | - | - | | | - | - | 30 | 1 |
| Arenas | 2.B | 2019/20 | 25 | 0 | - | - | - | - | - | - | | | - | - | 25 | 0 |
| Arenas | Denera | Denera | 25 | 0 | - | - | - | - | - | - | | | - | - | 25 | 0 |
| Portugalete | 2.B | 2020/21 | 9 | 0 | - | - | - | - | - | - | | | - | - | 9 | 0 |
| Portugalete | Denera | Denera | 9 | 0 | - | - | - | - | - | - | | | - | - | 9 | 0 |
| Lagun Onak | 3.F | 2021/22 | 32 | 0 | - | - | - | - | - | - | - | - | - | - | 32 | 0 |
| Lagun Onak | 3.F | 2022/23 | 23 | 0 | - | - | - | - | - | - | - | - | - | - | 23 | 0 |
| Lagun Onak | Denera | Denera | 55 | 0 | - | - | - | - | - | - | - | - | - | - | 55 | 0 |
| Tindastóll | 3. | 2023 | - | - | - | - | - | - | - | - | - | - | - | - | - | - |
| Tindastóll | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 196 | 1 | 1 | 0 | - | - | - | - | - | - | - | - | 197 | 1 |

## Erreferentziak

* ↑ Entrevista a Josu Ibarbia pasiontxuribeltz.com 2015-02-06 (Gaztelaniaz)
* ↑ Hamar jubenil Sansera igoko dira, Realsociedad.com ; 2014ko ekainaren 23a
* ↑ Muguruza, Tena eta Ibarbiak Realarekin berritu dute Realsociedad.com 2015-5-14
* Datuak: Q20492023
# Josu Iztueta

Josu Iztueta Azkue (Tolosa, 1957) Tolosan bizi den euskal bidaiari eta abenturazalea da. Ingeniari ikasketak egin zituen Tolosako Paper eskolan baina berehala konturatu zen ordurako gustoko papera mapek osatzen zutela. 1982an, 24 urterekin, Josu Iztuetak bere lagun Angel Ortizekin , 20 lagunentzako tokia zuen "la nairobitarra" izeneko autobusa egokitu zuten.
Dina Bilbao (Ondarroa,1960 - Antigua, 1997) abenturazalearen bikote izan zen 15 urtez. 1980an ezagutu zuten elkar, Iruñeko Udako Euskal Unibertsitateko Biologiako eskoletan, bera Medikuntza ikasten ari zenean, eta hamabost urte iraungo zuen bikote-harreman bat hasi zuten, erabakigarria izango zena Dina Bilbaoren kirol-arloan eta abenturazaletasunaren hastapenetan

## Bidaiak

25 urtez (milioi bat kilometro eginaz) bidaietan ibili da lankide batekin, gidari eta gidari lanetan Afrikan, Europan eta Amerikan, Suaren Lurraldetik Alaskara. Eskietan Laponia, Groenlandia eta Alaska zeharkatu ditu, piraguan arraun egin du Nilotik, Baltikotik eta Mediterraneotik, pedalei eragin die Europa iparraldetik eta Kanadatik. "Pangea" espedizioan ere parte hartu zuen, bederatzi hilabetez kontinenteen hondora bidaiatu zuena. Baina, hori bai, ez du inoiz ahaztu Tolosatik 100 km-ko erradioan inguratzen duena miniaturazko kontinente bat dela eta gozamena pribilegioa dela.

## Erreferentziak

* ↑ «Mapamundistas '07, Encuentros del Arte y del Viaje, Pamplona 31 ago/ 30 sep» www.mapamundistas.com (Noiz kontsultatua: 2021-04-15).
* ↑ (Gaztelaniaz) SLU, Herritar Berri. (2020-12-11). «La inolvidable Dina» 7K revista dominical (Noiz kontsultatua: 2021-04-15).
* Datuak: Q106510338
# Kentaro Sakai

Kentaro Sakai (japonieraz: 栄井 健太郎, 1975eko maiatzaren 20a - ) Japoniako futbolari ohia da.
Hainbat futbol taldetan jokatu du, esaterako Avispa Fukuoka.

## Kanpo estekak

* (Japonieraz) J.League Data Site
* Datuak: Q3246041
# Kentaro Sawada

Kentaro Sawada (japonieraz: 沢田 謙太郎, 1970eko maiatzaren 15a - ) Japoniako futbolari ohia da.

## Selekzio nazionala

Japoniako selekzioarekin :
| Urtea | Partida | Gol |
| 1995 | 2 | 0 |
| 1996 | 2 | 0 |
| Guztira | 4 | 0 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q303940
# Kentaro Kawasaki

Kentaro Kawasaki (japonieraz: 川崎 健太郎, 1982ko abenduaren 18a - ) Japoniako futbolari ohia da.
Hainbat futbol taldetan jokatu du, esaterako Montedio Yamagata, Consadole Sapporo eta Kataller Toyama.

## Kanpo estekak

* (Japonieraz) J.League Data Site
* Datuak: Q3300238
# Kentaro Moriya

Kentaro Moriya (japonieraz: 森谷 賢太郎, 1988ko irailaren 21a - ) Japoniako futbolaria da.
Hainbat futbol taldetan jokatu du, esaterako Yokohama F. Marinos eta Kawasaki Frontale.

## Kanpo estekak

* (Japonieraz) J.League Data Site
* Datuak: Q6392002
* Multimedia: Kentarō Moriya / Q6392002
# Kentaro Nakata

Kentaro Nakata (japonieraz: 中田 健太郎, 1989ko maiatzaren 13a - ) Japoniako futbolaria da.
Hainbat futbol taldetan jokatu du, esaterako Yokohama FC.

## Kanpo estekak

* (Japonieraz) J.League Data Site
* Datuak: Q6392003
# Kentaro Kakoi

Kentaro Kakoi (japonieraz: 圍 謙太朗, 1991ko apirilaren 23a - ) Japoniako futbolaria da.
Hainbat futbol taldetan jokatu du, esaterako Avispa Fukuoka.

## Kanpo estekak

* (Japonieraz) J.League Data Site
* Datuak: Q16265141
* Multimedia: Kentaro Kakoi / Q16265141
# Kentaro Oi

Kentaro Oi (japonieraz: 大井 健太郎, 1984ko maiatzaren 14a - ) Japoniako futbolaria da.
Hainbat futbol taldetan jokatu du, esaterako Júbilo Iwata eta Albirex Niigata.

## Kanpo estekak

* (Japonieraz) J.League Data Site
* Datuak: Q1573787
# Kentaro Kai

Kentaro Kai (japonieraz: 甲斐 健太郎, 1994ko azaroaren 1a - ) Japoniako futbolaria da.
Hainbat futbol taldetan jokatu du, esaterako FC Gifu.

## Kanpo estekak

* (Japonieraz) J.League Data Site
* Datuak: Q27990916
# Kentaro Sato

Kentaro Sato (japonieraz: 佐藤 健太郎, 1984ko abuztuaren 14a - ) Japoniako futbolaria da.
Hainbat futbol taldetan jokatu du, esaterako Montedio Yamagata eta JEF United Chiba.

## Kanpo estekak

* (Japonieraz) J.League Data Site
* Datuak: Q1653559
# Kentaro Matsumoto

Kentaro Matsumoto (japonieraz: 松本 健太郎, 1996ko martxoaren 14a - ) Japoniako futbolaria da.
Hainbat futbol taldetan jokatu du, esaterako Fagiano Okayama.

## Kanpo estekak

* (Japonieraz) J.League Data Site
* Datuak: Q50641514
# Kasko beoziar

Kasko beoziarra garai klasikoan eta helenistikoan zalditeriak erabiltzen zuen kaskoa zen, batez ere tesaliarrek eta mazedoniarrek, nahiz eta haien jatorria beoziarra izan (hortik datorkio izena). Kasko korintiarrak ez bezala, ez zuen ikusmena mugatzen, eta ez zuen entzumenerako oztoporik sortzen, nahiz eta babes txikiagoaren kontura. Belarriak babesten zituen, batez ere goiko kolpeetatik.
Mikonek margotutako Maratoiko guduko freskoan, platearrak euren kasko beoziarrengatik bereizten dira.
Kaskoa oso arina eta erosoa zen, eta nahiz eta sudurrekorik eta masailekorik ez izan, garondo-babeslea eta bisera handia zituen. Mazedoniako Filipo II.aren eta Alexandro Handiaren zalditeriara egokitu zuten, derrigorrezko egiteraino Mazedoniako zalditeriarentzat.

## Erreferentziak

* ↑ Demostenes, Contra Neera 94

## Bibliografia

* Thomas Schäfer, Andres Agathoi: Studien zum Realitätsgehalt der Bewaffnung attischer Krieger auf Denkmälern klassischer Zeit, Verlag Tuduv-Verlagesellschaft, 1997, ISBN ά88073-554-5
* Martin Schäfer, Zwischen Adelsethos und Demokratie: archäologische Quellen zu den Hippeis im archaischen und klassischen Athen Verlag Tuduv, 2002, ISBN ί3-88073-584-2

## Kanpo estekak

* Datuak: Q731704
* Multimedia: Boeotian helmets / Q731704
# Kasolita

Kasolita silikato motako minerala da.

## Ezaugarriak

Kasolita silikato mineralaren formula kimikoa hau da: ${\ce {Pb(UO2)[SiO4] * H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 - 5 da.

## Erreferentziak

* 1 2 (Ingelesez) «Kasolite: Mineral information, data and localities.» www.mindat.org (Noiz kontsultatua: 12-05-2019).
# Kaspar Hauser

Kaspar Hauser (1812 inguruan - Ansbach, 1833ko abenduaren 17a) jatorri iluneko pertsonaia alemaniarra izan zen.
Nekazari-jantzian agertu zen Nurenbergen 1828ko maiatzaren 26an. Ibilera bitxikoa eta argiaren ihesi bezala zebilen hamasei urte inguruko gaztea zen artean, eta gutun bat zeraman aldean; gutun hark zioenez, Kaspar Hauser jaiotzatik laborari batzuen ardurapean utzi zuten, eta haiek ezkutuan hazia zen. Halako arlotea ikusirik, kartzelaratu egin zuten. Medikuek egin zioten azterketak erakutsi zuenez, Kaspar ez zen inoiz oinez ibili ordura arte, oin-zolak haurtxo batenak bezain bigunak baitzituen; guztiz sentibera izan arren, gauez ez zuen ezerk esnatzen, ez hotsek ez zimikoek, eta jaki beroek zintzurra erretzen ziotela zirudien. Nurenbergeko epaile nagusiak bere gain hartu zuen Kasparren heziketa, eta harengandik jakin ahal izan zuen halako ziega estu ilun batean hazia zela. Orduan ireki zen Kasparren benetako jatorriari buruzko eztabaida, ez baita oraino erabaki, printze baten seme ezkutua ote zen, nerbioetako gaitzak jotako gaixoa, ala iruzurra besterik ez ote zen guztia. Geroztik, eztabaidagai izan da Kaspar Hauser Alemaniako literaturan, hipotesi klasikoak Karlos Badengo duke handiaren seme egiten baitu. Kasparren heriotza haren agerkera bezain misteriotsua izan zen. Bere iragana argituko ziola adierazi zion ezezagun batek jarritako hitzordura etorririk, hark emandako labankadaz hil zen, 1833ko abenduaren 14an. Hilobian hau ezarri zuten: Kaspar Hauser, garaiotako enigma.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q44600
* Multimedia: Kaspar Hauser / Q44600
# Kasota (Minnesota)

Kasota Minnesotako hiri bat da. Le Sueur konderrian kokatua dago. 2010ean 675 biztanle zituen, 2,60 kilometro koadrotan banatuta.

## Ikus, gainera

* Le Sueur konderria

## Kanpo estekak

* Datuak: Q1004423
* Multimedia: Kasota, Minnesota / Q1004423
# Kasko atiko

Kasko atikoa Grezia Zaharreko kasko mota bat zen. Italian eta mundu helenistikoan erabili zuten, Erromatar Inperioan ere.
Kasko kaltzidikoaren antzekoa zen, baina ez zuen sudurrerako babesik. Nahiz eta Grezian bertan korintiarra edo frigiarra motak bezain erabilia ez izan, kasko atikoa oso ezaguna egin zen Italian, ale asko aurkitu baitira bertan. Kasko honek bere garaikideek baino denbora gehiago iraun zuen, eta garai helenistiko eta erromatarretan jeneralen, enperadoreen eta pretoriarren pinturetan itxura arkaikoa emateko erabili zen. Hala, kasko hauek ofizial erromatarren irudi herrikoian txertatu dira, hala nola Errenazimentutik aurrera artean aurkitutakoak edo Hollywoodeko ekoizpenetan erabilitakoak.

## Kanpo estekak

* Datuak: Q758174
* Multimedia: Attic helmets / Q758174
# Kasper Hämäläinen

Kasper Hämäläinen 1986. urteko abuztuaren 8an jaio zen Turkun, Finlandiako Veikkausliigan. Etorkizunean itxaropen handieneko Finlandiako futbolaria da. TPS taldean jokatzen du 2003. urtetik eta Finlandiako kategoria txikiko futbol selekzioan jokatzen du, erdilari gisa.
1,87 m neurtzen ditu eta 74 kg-ko pisua dauka. 14. zenbakia eraman ohi du.
* Datuak: Q716500
* Multimedia: Kasper Hämäläinen / Q716500
# Kaspersky Lab

Kaspersky Lab (errusieraz: Лаборатория Касперского, translit.: Laboratoriya Kasperskogo) errusiar konpainia multinazional bat da, zibersegurtasun arloan lan egiten duena. 1997an Jevgeni Kasperskik, Natalia Kasperskaiak eta Alexei De-Monderikeko sortua, egun Londresen ditu bere egoitza soziala eta Moskun bulego nagusia. Mundu osoan 300 miloi bezero baino gehiago ditu eta bere arerio nagusiak, besteak beste, Avast!, Avira, AVG, BitDefender, BullGuard, F-Secure, G Data Software AG, Intel Security (antzinako McAfee), Panda Security, Sophos, Symantec, Trend Micro, Webroot eta Eset dira.

## Kanpo estekak

* Datuak: Q489943
* Multimedia: Kaspersky / Q489943
# Jáltipan (udalerria)

Jáltipan Mexikoko udalerri bat da. Veracruz de Ignacio de la Llave estatuan kokatua dago. 2010ean 39.673 biztanle zituen 316,13 km²ko azaleran. Herriburua [[Jáltipan de Morelos (Jáltipan)|Jáltipan de Morelos]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q4140454
* Multimedia: Jáltipan Municipality / Q4140454
# János Kádár

János Kádár (Fiume, Austria-Hungaria, 1912ko maiatzaren 26a - Budapest, 1989ko uztailaren 6a) hungariar politikaria izan zen. 1956-1958 eta 1961-1965 bitartean Hungariako lehen ministroa izan zen.

## Bizitza

1931n Alderdi Komunistako kide egin zen. Nazien kontrako erresistentzian parte hartu zuen. 1945-1948 bitartean Alderdiaren buru izan zen Budapesten, eta 1946-1948 bitartean idazkariordea. 1948tik 1950era Barne Arazoetarako ministro ere izan zen. Mátyás Rákosiren gobernuak kartzelatu zuen (1951-1954), baina gero ohorea itzuli zioten eta berriro onartu zuten Alderdian.
Hungariar Langileen Alderdi Sozialistako buru izan zen, eta sobietarrekin bat egin zuen 1956ko inbasioan. Haiek gobernuburu jarri zuten Kádár, eta berak bideratu zuen matxinadaren kontrako zapalkuntza gogorra. 1958an gobernuaren buruzagitza utzi ondoren, 1958-1961 bitartean Estatu ministro izan zen, eta berriz ere lehen ministro 1961etik 1965era. Harrezkero Alderdi Komunistaren lehen idazkari izan zen, 1989an Batzorde Zentraletik baztertu zuten arte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q200850
* Multimedia: János Kádár / Q200850
# Ján Svorada

Ján Svorada (Trenčín, 1968ko abuztuaren 28a) eslovakiar jatorriko txekiar txirrindulari ohia da, profesionala 1991 eta 2006 artean. Bere kirol karreran 75 garaipen lortu ditu.
Amateur mailan Txekoslovakiako txapeldun izan zen taldekako erlojupekoan 1988 eta 1990 artean.
Profesional bezala, Svorada esprinter handi bat izan zen, hiru Itzuli Handietan etapa garaipenak lortuz.

## Palmaresa

1990
* Bakearen Lasterketa eta 3 etapa
1992
* Etapa 1 Romandiako Tourrean
* Etapa 1 Midi Libren
1994
* Midi Libre
* 3 etapa Italiako Giroan
* Etapa 1 Frantziako Tourrean
* Etapa 1 Romandiako Tourrean
* Etapa 1 Andaluziako Itzulian
1995
* Etapa 1 Italiako Giroan
* Etapa 1 Tirreno-Adriatikon
1996
* Txekiar Errepublikako errepide txirrindularitza txapelketa
* 2 etapa Tirreno-Adriatikon
* Etapa 1 Mediterraneoko Tourrean
* Étoile de Bessèges
* Etapa 1 Suitzako Itzulian
* Denaingo Sari Nagusia
* 2. Marseillesa Sari Nagusian
1997
* 3 etapa Espainiako Vueltan
* 3 etapa Kataluniako Voltan
* 2 etapa Galiziako Itzulian
* Etapa 1 Portugalgo Itzulian
* 3. Marseillesa Sari Nagusian
1998
* Txekiar errepublikako errepide txirrindularitza txapelketa
* 2 etapa Portugalgo Itzulian
* Etapa 1 Frantziako Tourrean
* Etapa 1 Tirreno-Adriatikon
* Etapa 1 Dunkerqueko Lau Egunetan
* Rik Van Steenbergen Memoriala
1999
* Almeriako Klasika
* Etapa 1 Tirreno-Adriatikon
* Etapa 1 Murtziako Itzulian
2000
* Etapa 1 Italiako Giroan
* Etapa 1 Tirreno-Adriatikon
2001
* Etapa 1 Frantziako Tourrean
* Etapa 1 Midi Libreren Sari Nagusian
* Etapa 1 Dunkerqueko Lau Egunetan
2002
* 2 etapa Belgikako Itzulian
* Etapa 1 Murtziako Itzulian
2003
* Etapa 1 Murtziako Itzulian
2004
* Etapa 1 Romandiako Tourrean
* Etapa 1 Trentinoko Giroan
2005
* Txekiar Errepublikako errepide txirrindularitzako txapelketa

## Taldeak

* Lampre (1991-1995)
* Panaria (1996)
* Mapei (1997-1998)
* Lampre (1999-2004)
* ED'System-ZVVZ (2005)

## Kanpo estekak

* Ján Svorada - ProCyclingStats
* Datuak: Q536359
* Multimedia: Ján Svorada / Q536359
# János Arany

János Arany (Nagyszalonta, 1817ko martxoaren 2a - Budapest, 1882ko urriaren 22a) hungariar olerkari, itzultzaile eta kazetaria izan zen.
Hamalau urterekin hasi zen irakasle lanetan. Aktore ibiltari talde batekin ere bat egin zuen, eta gero kazetari lanetan aritu zen. 1847an sari bat irabazi zuen "Az elveszett alkotmány" ("Konstituziogileak galdua") lanarekin.
"Toldi" bere lanik ospetsuena argitaratu ondoren, Sándor Petőfiren lagun egin zen. 1848ko Hungariako Iraultzan Petőfiren heriotzak sakonki eragin zion.
1858an Hungariako Zientzien Akademiako kide hautatu zuten eta 1865etik idazkari nagusia izan zen. Halaber, Hungariako literatur elkarterik handiena den Kisfaludy Elkarteko lehendakari hautatu zuten.
102 balada idatzi zituen eta Shakespeareren hiru drama itzuli zizkion hungariarrari. "Buda erregearen heriotza" (1864) poema epikoan Hungariaren iragan mitiko eta historikoa jorratu zuen.
"A Walesi Bárdok" ("Galesko Bardoak") olerkian paralelismoa egin zuen ingelesek galestarren aurka egindako errepresioaren eta hungariarren aurkako Austriako errepresioaren artean.
* Datuak: Q316556
* Multimedia: János Arany / Q316556
# János Richter (orkestra zuzendaria)

János Richter edo Hans Richter (Raab, gaur egun Györ, 1843ko apirilaren 4a - Bayreuth, 1916ko abenduaren 5a) hungariar orkestra-zuzendaria izan zen.
Bere garaiko orkestra-zuzendari nagusietako bat izan zen; Richard Wagner bere adiskide handiaren obren emanaldiengatik nabarmendu zen bereziki. Vienan ikasi zuen, eta Municheko Operako zuzendari izendatu zuten 1867an. 1876an, Wagnerren Nibelungoen Eraztuna obraren estreinaldiaren zuzendaritzan izan zen Bayreuthen, eta Wagnerren musikaren zuzendari nagusia izan zen handik aurrera. Brahms, Liszt, Edward Elgar, Donanhyi eta Béla Bartók musikarien obrak ere aurkeztu zituen lehenbizikoz munduan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q366147
* Multimedia: Hans Richter (conductor) / Q366147